বাচ্চা মেয়েটির বয়স মোটে এক বছর। প্ল্যাটফর্ম থেকে ছিটকে পড়ল সে একেবারে রেল লাইনে। সামনেই তখন দ্রুত বেগে ছুটে আসছে সাক্ষাৎ মৃত্যুদূত। একটি প্যাসেঞ্জার ট্রেন।
উত্তরপ্রদেশের মথুরা রেল স্টেশনে তখন তীব্র চাঞ্চল্য। আশপাশের মানুষজন ঘটনার আকস্মিকতায় স্তম্ভিত। চিৎকার-চেঁচামেচি করেও কোনও কাজ হয় না। ট্রেন এত কাছে এসে গিয়েছিল, যে চালককে জানানো সম্ভব হয়নি। শিশুটির গা ছুঁয়েই যেন ছুটে গেল ট্রেন।

এই বিষয়ে অন্যান্য খবর

কামরার নীচে ঝুলছে গার্ড, চলছে ট্রেন, দেখুন ভিডিও


বিস্ময়ের তখনও বাকি। ট্রেন চলে যাওয়ার পরই লোকজন ছুটে গিয়ে দেখে শিশুটি দিব্যি বেঁচে রয়েছে। একটি সর্বভারতীয় সংবাদমাধ্যমের খবর অনুযায়ী, কোনও ক্ষতিই হয়নি তার। লাইন এবং প্ল্যাটফর্মের মাঝের এক ফালি জায়গায় শুয়ে রয়েছে সে। সেখান থেকে তাকে উদ্ধার করে আনা হয়।
দেখুন সেই চাঞ্চল্যকর ভিডিও—
 

এ যাত্রায় অল্পের জন্য রক্ষে পেল দুধের শিশুটি। দিন কয়েক আগে প্রায় একই রকম ভাবে অনন্তপুর রেল স্টেশনে প্রাণে বাঁচেন এক ব্যক্তি।